
	[bookmark: _Hlk84929714]Ministru kabineta noteikumi Nr. 186 
Rīgā 2022. gada 22. martā (prot. Nr. 17  17. §)



Valsts nozīmes zemes dzīļu nogabala "Inčukalna dabasgāzes krātuve" izmantošanas noteikumi

Izdoti saskaņā ar likuma "Par zemes dzīlēm"
10. panta astoto daļu un 12.1 panta pirmo daļu

[bookmark: _heading=h.gjdgxs][bookmark: bookmark=id.30j0zll][bookmark: bookmark=id.1fob9te]1. Noteikumi nosaka valsts nozīmes zemes dzīļu nogabalu "Inčukalna dabasgāzes krātuve" (turpmāk – nogabals) no zemes virsmas līdz kristāliskajam pamatklintājam AR-PR, tā izmantošanas nosacījumus un tiesību aprobežojumu.

[bookmark: p2][bookmark: p-631851]2. Šie noteikumi attiecas uz jebkāda veida saimniecisko darbību, kas tiek veikta dziļāk par 200 metriem.

[bookmark: p3][bookmark: p-631852]3. Zemes dzīļu izmantošanai izsniedz vienu zemes dzīļu izmantošanas licenci visam nogabalam.

[bookmark: p4][bookmark: p-631853][bookmark: p5][bookmark: p-631854][bookmark: p6][bookmark: p-631855]4. Ja nogabalā paredzēts ierīkot urbumus, kas ir dziļāki par 200 metriem, to rakstiski saskaņo ar vienoto dabasgāzes pārvades un uzglabāšanas sistēmas operatoru.

[bookmark: p7][bookmark: p-631856]5. Zemes īpašnieks nedrīkst ierobežot vai traucēt veikt zemes dzīļu derīgo īpašību izpēti, monitoringu vai derīgo īpašību izmantošanu. Par izpētes un monitoringa darbu veikšanas vietu un laiku licences saņēmējs attiecīgo zemes īpašnieku informē rakstiski vismaz divas nedēļas pirms darbu uzsākšanas, izņemot avārijas situāciju novēršanu, lokalizāciju vai likvidāciju.

